 

GÄVLEBORGIN ALUEELLINEN KULTTUURISUUN-NITELMA

2023–2026, lyhyt versio  
- 4 kysymystä 2 sivulla

**Osallistava taide- ja kulttuurielämä edistää kestävää kehitystä**

## **Mitä on alue?**

|  |  |
| --- | --- |
| In Sweden there are 21 Regions.  Gävleborgin alue on yksi niistä.  Alue vastaa tehtävistä, joiden kustannukset ovat niin suuret, että kuntia suurempien alueiden on oltava yhteistyössä keskenään.  Gävleborgin alue vastaa esimerkiksi:  ● terveyden- ja sairaanhoidosta, kuten  sairaaloista  ● joukkoliikenteestä, kuten linja-autot ja junat  ● läänin kulttuurielämälle tärkeistä taide- ja  kulttuurielämyksistä. | sverigekarta_gavleborg |

## **Mitä on alueellinen kulttuurisuunnitelma?**

Saadakseen kuvan kulttuurin tarpeista Gävleborgin läänissä Gävleborgin alueen työntekijät ovat keskustelleet monen henkilön kanssa eri tapaamisten yhteydessä. He ovat henkilöitä läänin kunnista ja muita kulttuurin parissa työskenteleviä henkilöitä tai yhdistysten jäseniä. Keskustelut muodostavat pohjan alueelliselle kulttuurisuunnitelmalle, asiakirjalle, joka kertoo nykytilanteesta ja asioista, joiden parissa on tärkeintä jatkaa työskentelyä neljän seuraavan vuoden aikana. Kaikki saivat olla mukana vaikuttamassa suunnitelmaan. Gävleborgin alue laatii alueellisen kulttuuri-suunnitelman, jotta useammat ihmiset voisivat kokea ja luoda kulttuuria ja tehdä läänistä paikan, jossa on hyvä elää tai käydä vierailulla.

Saadakseen valtiolta rahaa Gävleborgin alue lähettää suunnitelman kulttuurineuvostolle. Kulttuurineuvosto on valtion viranomainen, joka huolehtii kansallisen kulttuuripolitiikan toteutumisesta Ruotsissa.

Gävleborgin alue antaa valtiolta saadut rahat edelleen alueellisille kulttuuritoimialueilla**\***, jotka laativat kulttuurisuunnitelman.

## **Mitä Gävleborgin läänin alueellisessa kulttuurisuunnitelmassa 2023-2026 sanotaan?**

● Kulttuurisuunnitelma kertoo 5 kulttuurille tärkeää asiaa:

* lapsilla ja nuorilla on oikeus kulttuuriin
* kulttuurin parissa työskentelevien täytyy noudattaa demokraattisia sääntöjä
* kaikki ihmiset ovat yhdenvertaisia
* kulttuuria luovat saavat ajatella, ilmaista ideoitaan ja luoda vapaasti ilman kieltoja
* ammatikseen kulttuurin parissa työskentelevien täytyy saada kohtuullinen korvaus

● Kulttuurisuunnitelma kertoo myös kestävän ajattelun ja työskentelyn tärkeydestä. Se merkitsee sitä, että  
 meidän on tyydytettävä nykyiset tarpeemme vaarantamatta tulevien sukupolvien mahdollisuutta tarpeittensa  
 tyydyttämiseen.

Alueellisessa kulttuurisuunnitelmassa on 3 tärkeää suuntausta ajanjaksolla 2023-2026:

* kulttuurin parissa työskentelevien ja kulttuurille rahaa myöntävien täytyy keskustella ja toimia yhteystyössä  
   keskenään ja myös toisten yhteiskunnan asukkaiden kanssa
* kulttuuri on tarkoitettu kaikille
* kasvu ja kulttuuri edistävät vuorovaikutuksessa keskenään monin tavoin kehitystä kohti kestävää  
   yhteiskuntaa

● Kulttuurisuunnitelma kertoo, miltä edellä mainitut 8 kohtaa näyttävät toimialueilla:

* teatteri, tanssi, musiikki
* arkisto, museot, maailmanperintö Hälsingegårdar
* kirjastot
* kirjallisuus
* taide ja käsityö
* elokuva
* crossmedia. Tarina on tärkein ja voi sisältää eri ilmaisutapoja. Se voi olla peli, sosiaalisen median  
   ympäristö, elokuva tai kirja. Usein yleisö osallistuu luovaan prosessiin.

## **\*Mitkä ovat alueelliset kulttuuritoiminnat Gävleborgin läänissä?**

Gävleborgin läänissä on seuraavat 7 alueellista kulttuuritoimialaa:

● Arkiv Gävleborg - [arkivgavleborg.se](https://arkivgavleborg.se/)  
● Folkteatern Gävleborg - [folkteaterngavleborg.se](https://folkteaterngavleborg.se/)  
● Gävle Symphoni Orchestra - [gavlesymfoniorkester.se](https://www.gavlesymfoniorkester.se/)  
● Hälsinglands museum - [halsinglandsmuseum.se](https://halsinglandsmuseum.se/)  
● Kultur Gävleborg, Region Gävleborgs kulturavdelning - [regiongavleborg.se/kultur](https://www.regiongavleborg.se/kultur)  
● Länsmuseet Gävleborg - [lansmuseetgavleborg.se](https://lansmuseetgavleborg.se/)  
● Riksteatern Gävleborg - [riksteatern.se/gavleborg](https://www.riksteatern.se/gavleborg)

Kukin toiminta suunnittelee muun muassa lapsille ja nuorille soveltuvaa toimintaa ja ohjelmaa.

Alueelliset kulttuuritoiminnat toimivat yhteistyössä Gävleborgin läänin kuntien, yhdistysten, taiteilijoiden ja muiden kulttuurityöntekijöiden kanssa.

